מדיניות הבטיחות של קבוצת אלקטרה

**קבוצת אלקטרה מחויבת לבטיחות, לבריאות ולסביבה של עובדי החברה, לקוחותיה, ספקיה קבלניה והקהילה. החברה תנהל את פעילותה באופן שיבטיח השגת כל אלו והגעה לסטנדרטים גבוהים בתחומים אלו. מדיניות הבטיחות מהווה חלק בלתי-נפרד מאסטרטגיית החברה וכוללת את המרכיבים הבאים:**

1. הנהלת החברה רואה עצמה מחויבת לפעול לשמירה ומילוי קפדני של דרישות
החוקים, התקנות, הצווים וכללי המקצוע המתייחסים לבטיחות, לבריאות תעסוקתית ולסביבה, הקיימים ותקפים במדינה ותנקוט באמצעים הניהוליים העומדים לרשותה כדי לאכוף שמירה על דינים אלו על ידי כל מנהלי החברה ועובדיה בכל הדרגים.
2. **הקפדה על בטיחות הנה תנאי מוקדם לביצוע כל** עבודה שהיא בתחומי פעילות החברה.
כל מנהל/עובד אחראי לבצע ולנהל את משימותיו בצורה בטוחה, תוך העדפה של הבטיחות על פני תפוקות .
3. ניהול הבטיחות באלקטרה מבוסס על ראיה מערכתית כוללת, תוך התאמה לתנאים המיוחדים בכל אחת מהחברות, במטרה להבטיח התמודדות יעילה יותר עם נושא זה ביחידות השונות.

1. החברה תנקוט בכל האמצעים הניהוליים והטכנולוגיים העומדים לרשותה:
תקבע יעדים, מדדים וסדרי עדיפויות ותקצה את המשאבים הנדרשים כדי להבטיח סביבת עבודה בטוחה ונקיה ממפגעים, תוך שאיפה לאפס תאונות העבודה ומחלות המקצוע, ולהקטנת חומרתם של אירועי בטיחות המתרחשים למרות כל המאמצים הננקטים למניעת כל אלו למרות הסיכונים הכרוכים בתהליכי העבודה בחברה, במטרה למנוע פגיעות באדם.
2. **החברה תפעל בצורה מתמדת לניהול והקטנת הסיכונים הקיימים בתהליכי וסוגי העבודה לרמה קבילה, תוך חתירה לשיפור מתמיד** **בפעילות החברה בנושאי הבטיחות והבריאות התעסוקתית,** הקפדה על ציוד וחומרים ראויים, נהלי עבודה ושיטות עבודה מתאימים, צוות עובדים מאומן ופיקוח מתאים**,** קיום תוכנית ושגרת תרגילים למצבי חירום **ולפעילות מתמדת ושיטתית של חקירה והפקת לקחים מאירועי בטיחות ואירועי "כמעט תאונה'.**
3. **תקוים פעילות מתמדת ושיטתית של חקירה והפקת לקחים מאירועי בטיחות ואירועי "כמעט תאונה'.**
4. **כל דרגי הניהול אחראים ליישום מדיניות הבטיחות והבריאות התעסוקתית בחברה.
כל רמת ניהול אחראית לזו שתחתיה** וחייבת הסבר לזו שמעליה. **כל אחד מהמנהלים אחראי לפיקוח על הבטיחות בתחומו;**
5. מנהלי היחידות ידאגו לניהול הבטיחות בתחומם ולשיתוף העובדים בביצוע הפעילות בנושא הבטיחות; ויוודאו שמידע רלוונטי תקף ועדכני לקיום תנאי

בטיחות וסביבה תקינים, יועבר באופן שוטף לידיעת העובדים ויועמד לרשותם בכל עת.

1. על כל עובד מוטלת האחריות לעבוד בצורה בטוחה תוך שימוש בכל אמצעי הבטיחות וההגנה שסופקו לו, **לדווח על כל בעיה בטיחותית שנתקל בה ולהימנע מכל פגיעה או שימוש לרעה בכל אמצעי שסופק או הותקן להבטחת בטיחותם ובריאותם.**
2. **הצלחת מדיניות הבטיחות נשענת על מחויבות ושיתוף פעולה מלא של כל עובדי החברה ומנהליה.**

**ההנהלה תקדיש את הזמן, המשאבים והמאמצים הדרושים למימוש אפקטיבי של מדיניות הבטיחות**.

**מדיניות זו נבחנת באופן רצוף, מופצת ומוסברת לכל עובדי החברה וזמינה לציבור.**

 מוטי פיירמן
 סמנכ"ל משאבי אנוש ומנהל